Perry i RBK-forhandlinger nå
- Jeg har fått opplysninger fra ham om at de går i dypere forhandliger nå på formiddagen, så i løpet av noen timer får vi sikkert svar på det, sier NFFs generalsekretær Kjetil Siem til VG Nett. Fra RBK-hold meldes det at partene nå har satt seg ved forhandlingsbordet i Trondheim.- Betyr det at Per Joar Hansen nå er den eneste dere er i dialog med om trenerjobben? - Han er ikke den eneste vi er i dialog med, men han er den eneste vi prater med akkurat nå, sier Koteng. - Hva skjer utover dagen og helgen nå med tanke på trenerspørsmålet?Per Joar Hansens tid som U21-landslagstrener kan dermed være forbi allerede før helgen. - Jeg synes det er en kompliment til forbundet og aldersbestemt landslagsarbeid. Han var ikke i den posisjonen før han begynte i den jobben, og så har han tydeligvis gjort en veldig god jobb. Han er ikke alene, han samarbeidet med flere, men i sum er det dette som fører til at han får det tilbudet. Norges Fotballforbund begynner nå jobben med å finne en ny trener for U21-landslaget. - Nå ser jeg at Semb har ringt meg, så nå skal vi sette oss ned. Vi var veldig klare på at vi ikke skulle sette i gang med noe før vi visste, for hvis du setteri gang en prosess, og så skal han ikke likevel, så blir det veldig feil, sier Siem. - Men nå kan vi få en beskjed i løpet av dagen om at han faktisk går.De siste dagene har det vært mye oppmerksomhet rundt den mulige ansettelsen, etter at flere av klubbens supportere uttrykte misnøye ved blant annet å henge opp bannere med teksten «Perry? Nei takk» og «Inn med Perry = ut med ambisjonene». Også sportssjef Erik Hoftun var i vinden. I torsdagens VG gikk Hansen ut og advarte Rosenborg mot en sutrekultur. - Klubben og trønderne må passe seg litt og realitetsorientere seg nå. Jeg tror mange trøndere lever i 90-årene fortsatt. De lever i Champions League og tror gammel 4-3-3 er oppskriften på alt. Den tida der pasningene kom inn i førti meters bakrom og to med hockeysveis kommer alene med keeper er forbi, sier Hansen. Styreleder Koteng understreker at protestaksjonen på Lerkendal natt til onsdag ikke har skremt klubben fra å gå videre med ansettelsen av Hansen. - Det kan vi ikke gjøre. Da kan vi i hvert fall ikke drive fotballklubb, sier Koteng.
Per Joar Hansen (47) kan bli Rosenborg-trener i løpet av noen få timer.